ગયા વર્ષે સુપ્રીમ કોર્ટે રિઝર્વ બેન્કે બેન્કોને પૈસા લઈને ભાગી જનારા મોટા ડિફોલ્ટરોનું નામ જણાવવા આદેશ કર્યો હતો. આ પછી બેન્કિંગ સેક્ટરના નોન-પરફોર્મિંગ એસેટ્સ (NPA)નો અભ્યાસ કરવા માટે સંસદે એક સમિતિ બનાવી હતી. આ સમિતિએ સરકારને સલાહ આપી હતી કે સરકારી બેન્કો દ્વારા જે-જે લોકોના દેવા રાઈટ ઓફ કરી દેવામાં આવ્યા છે તેમના નામ રજૂ કરવામાં આવે. આવા લોકો સામે પગલા લેવા કડક કાયદો બનાવવાની માંગ કરવામાં આવી હતી. નાણાંમંત્રીએ બજેટ સ્પીચમાં આ જાહેરાત કરીને વિરોધીઓના મોઢા બંધ કરી દીધા હતા.